Валери Иванов
Строители

chitanka.info

На майстор Ваклин

Елате тук, при нас — в строежа.

Работим заедно година вече.

Какво ли не строим — дворци, човечност…

И плана преизпълнихме далечен.

С ирония ни гледат строеваците,

говорят често, че не сме воини…

Да дойдат тук, при нас — в кофражите,

да видят как се служи по-достойно!

Романтика се крие и в бетона,

в издигнатото скеле, в морния ден…

Душата ти прелива от доволство,

когато видиш блока — построен!

И нищо, че не носим автомати —

ръцете ни по-силни са от тях…

Делата трудови са ни гранати.

Строител ли съм? — Не… Но бях!

София, 1983 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.